Ljubljana, 17.12.2020

**Gospod Janez Janša, predsednik**

**Vlada Republike Slovenije**

E. [gp.kpv@gov.si](mailto:gp.kpv@gov.si)

**Gospod Zdravko Počivalšek, minister**

**Ministrstvo za gospodarski razvoj in tehnologijo**

E: [gp.mgrt@gov.si](mailto:gp.mgrt@gov.si); [zdravko.pocivalsek@gov.si](mailto:zdravko.pocivalsek@gov.si)

**Gospod Andrej Šircelj, minister**

**Ministrstvo za finance**

E: gp.mf@gov.si; [andrej.sircelj@mf-rs.si](mailto:andrej.sircelj@mf-rs.si)

**Gospod Tomaž Gantar, minister**

**Ministrstvo za zdravje**

E: [gp.mz@gov.si](mailto:gp.mz@gov.si); [tomaz.gantar@gov.si](mailto:tomaz.gantar@gov.si)

**Vodje poslanskih skupin**

**Državni zbor Republike Slovenije**

E: gp@dz-rs.si

**Zadeva: APEL ZA PONOVNO ODPRTJE KNJIGARN**

Spoštovani,

v zvezi z Odloki Vlade o začasni prepovedi ponujanja in prodajanja blaga in storitev potrošnikom v Republiki Sloveniji, ki določajo, da je začasno prepovedano ponujanje in prodajanje nekaterih vrst blaga in storitev neposredno potrošnikom na območju Republike Slovenije, med drugimi tudi knjigarnam, podajamo naslednjo POBUDO:

Knjigarne so pri nas zaprte že skoraj dva meseca, skupaj s prvim zaprtjem skoraj štiri mesece. Zaprtje povzroča nepopravljivo ekonomsko škodo knjigotrški panogi v obliki preko 5 MIO € izpada prihodkov ter družbi kot celoti, za katero si prizadevamo, **da bi bila družba znanja**, prebivalke in prebivalci pa ustvarjalni, podjetni in razmišljujoči posamezniki in posameznice. Knjigarne predstavljajo zelo nizko tveganje za širjenje okužb, zagotovo pa ne višjo od prodajaln, ki so trenutno med izjemami. V Avstriji, Belgiji, Hrvaški, Cipru, Italiji, Estoniji, Finski, Norveški, Portugalski, Poljski, Romuniji, Španiji, Švedski so odprte, v Srbiji in Latviji samo med vikendi, ponovno so jih odprli na Češkem, v Grčiji, Irski, Franciji, Bolgariji (razen v nakupovalnih centrih). Tudi v Berlinu so knjigarne odprte.

**Iz teh razlogov dajemo pobudo za čimprejšnje ponovno odprtje knjigarn, ter v nadaljevanju po uvrstitvi knjig med nujno potrebne življenjske potrebščine, knjigarne pa med dejavnosti, ki predstavljajo nujno potrebno infrastrukturo za nemoteno delovanje življenja prebivalk in prebivalcev Slovenije.**

V upanju, da boste našo pobudo obravnavali z vso pozornostjo in razmislekom, vas lepo pozdravljamo in želimo vse dobro.

UO Zbornice knjižnih založnikov in knjigotržcev

Janez Miš, predsednik